Scīpions Afrikānis

Pūblijs Kornēlijs Scīpions Afrikānis (; dzimis 236. gadā p.m.ē., miris 183. gadā p.m.ē.), par Afrikāni iesaukts pēc uzvaras pār kartāgiešiem Zamas kaujā, bija Romas Republikas politiķis un karavadonis. Pazīstams kā Hannibala uzvarētājs Otrajā pūniešu karā.

Dzimis senā, ietekmīgā dzimtā. Jau jaunībā iesaistījās cīņās pret Hannibalu. Romiešiem katastrofālās kaujas pie Kannām 216. gadā p.m.ē. liecinieks. 210. gadā p.m.ē. ieradās Ibērijā. Līdz 206. gadam p.m.ē. komandēja romiešu spēkus, 206. gadā uzvarēdams kartāgiešus Ilipas kaujā, un padzenot tos no Ibērijas pussalas.

204. gadā p.m.ē. no Sicīlijas iebruka Kartāgā un 202. gadā sakāva Hannibala komandētos kartāgiešus, uzvarot Otrajā pūniešu karā.

190. gadā p.m.ē. piedalījās romiešu-sīriešu karā. Pēc tam, apvainots līdzekļu piesavināšanā, dzīvoja savā lauku īpašumā, kur arī miris. Scīpiona nāves apstākļi un apbedīšanas vieta nav zināmi.

 Ārējās saites 

Kategorija:236. gadā p.m.ē. dzimušie
Kategorija:183. gadā p.m.ē. mirušie
Kategorija:Karavadoņi
Kategorija:Otrais pūniešu karš